钦定古今图书集成/方舆汇编/职方典/第1444卷 > 南宁府物产考 府志
## 钦定古今图书集成/方舆汇编/职方典/第1444卷 > 南宁府物产考 府志

府总

谷属

稻　有秔粘、糯三种。秔有毛秔、六月秔、《八月秔》。粘有白粘、红粘、早粘、晚粘、畚禾粘。

麦　大为牟，小为来，金旺而生，火旺而死。黍　俗呼粟米，茎高如蔗，实黑色，又呼为“高粱” ，可用为酒。

粟　：《尔雅》：“江东呼为粢，北人呼为小米。” 有二种，一曰鹅掌粟，一曰狗尾粟。

菽　豆之总名，有黄豆、黑豆、菉豆、赤小豆、猪牙豆、龙爪豆、细鼠豆、皂角豆、虎斑豆、珍珠豆、蛾眉豆、饭豆、“蚕豆” ，各种豆类。

荞麦　俗名花麦，割早禾后即种，别名“三角麦。” 蔬属。

藤菜　：一名紫果，蔓生，实紫。《东坡诗》：“可以敌莼羹。” 叶能拔诸疮脓。

莙荙　《一名甜菜。补中下气，去头风。茎烧灰淋》。

汁洗衣白如玉

芥蓝　似芥而小，黄花蓝叶。

黄连芽　生石山上，嫩芽寸许，如嫩槐叶。采取微盐醋过，入小罐覆之，荐茶，味甘美。

络麻　，色蓝，叶小，能治白痢。入米煨粥食，止泻。小者供蔬，大者取麻供缉。

紫背　丛生，背紫面绿。又一种纯绿。

山姜苗　生山谷中，春采其苗供蔬。

《木蒌　》，树生叶嫩似茶，烹食味甘，暮春老，不堪取。

甜薯　，《杨彭村》产者佳。味极甘美，大小如鹅鸭鸡卵，身须如猬。

田竹　生野田中，绝类竹，二月间可采。

荠菜　夏生，茎紫，叶微绿。摘取先用米汤浸，隔宿腌作葅，味极甘美。

田艾　性温微辣，能煖子宫。

鸦菜　木之萌芽

苦菜　俗曰《苦苣》，野生。

果属

圆眼　一名“龙眼” ，形如龙之眼也。二月间开花，六、七月熟。性热味甜，火焙干，可收藏，宁心智，益脾胃。

《荔枝　谱》云：“结实时枝柔而蒂牢，不可摘取，以刀割其枝，故名。” 又其实离本枝，一日而色变，二日而香变，三日而味变。离枝之名，本此。有二种，曰四月红，曰“绿罗袍。”

橡　俗名锥栗

《地蚕　》，如木中之虫。

《金斗子　》：一名《金钮子》。

《五眼》子　，味酸，色黄。

《毛韶　》俗名“毛荔枝。” 藤生壳似荔枝，味酸，不脱核。

芭蕉　芭蕉无干，叠叶而成，有牙蕉、鸡蕉二种。花蕊煮熟可食，取时子青，以稻穰或粗糠酝久而自黄熟。香芬味甘，一蒂数十子，止泻痢，治热狂烦闷消渴。

偏桃　，似桃而偏。树大皮光，青黄二色。气香、味甜，未熟则酸。

《六旺子　》六月熟得名，又“层皮滞气。”

黄淡子　类柑而小，味酸。

蔻皮　橼类

《黄皮　》皮黄色，大如弹，其核水磨，能治小儿头疮。

木藾　，形类黄皮而青大，中有瓤红色不脱核，酸。

人面子　：核文如面，故名。《南方草木状》：“人面子树似含桃，结子如桃实，味酸，可为蜜。取其仁，可荐茶。”

枸橼　：树似橘柚而实大，皮以蜜煮为粽。《南方草木状》：“形如瓜，皮似橙而金色，极芬香，肉甚厚，白如芦菔，胡人重之。女工竞雕镂花鸟，以蜂蜜点煎，巧丽妙绝，无以为比。” 《异物志》：“皮不香，味不美，可以浣治葛苎，若酸浆。” 近有佛指橼，自闽中徙植者。

馀甘　，细叶，形似黄皮。初食微涩，渐有馀甘，故名。俗呼“牛甘。”

逃军粮　即“倒粘子” ，生山冈，树高三四尺，花如桃而圆，子形似悬钟，熟紫味甜，酿酒清冽。相传伏波征交趾迷，道士饥得采食之，可饱，故名。无花果　，即木馒头，实结于皮，不花而实。生时青色，熟时红，味甜。

腊皮子　，如圆眼，其子多。

波罗蜜　。干湿胞二种。剖之若蜜。其香满室。间有根结。地裂香出尤美。

花属

伊兰　蔓生，一名“赛兰” ，一名“鱼子兰” ，花如鱼子，又如金粟，芳馨郁烈，所置之处，香数日不散。狗牙　，一名“赛雪。”

药属

仙茅　一名独茅根。《本草》云：“服之延年。” 《传》云：“服十觔锺乳，不兴阳，益老人，开胃下气，治心腹冷气，助筋骨，益肌肤，长精神，清心明目。”

黄栀子　，大寒，无毒。利五脏热火。壳，去脾热，降火从小便中出，去目疼，利小水。

罗裙带　叶滑嫩，长二尺许，似带折伤手足骨者，取叶火煨微热，敷之即愈。

石锺乳　补肺治嗽，固精益髓，强阴壮阳。崔饶州言：石锺乳以吐出为良，子厚辨之甚晰。锺乳实产于石，石脉涌处，乳床融结下垂，其端轻薄，中空如鹅管，水乳滴结，以竹管仰承取之，久而成质，折取之最良。

骨碎补　一名“胡孙姜” ，俗呼“马骝姜。” 生大树及石上。治跌折损伤，骨中毒气，牙疼耳鸣，杀虫破血止血。

桔梗　味辛苦，有毒。茎高四尺，叶相对生人取芽煮食。

《草苏　》甘平无毒，俗名“冷饭团。” 服之益气养血，壮筋骨，能解轻粉疮毒。

锦地罗　苗有节似竹根，可涂肿毒恶疮。“《黄花草　采花》，九蒸九晒作丸服，可补内证，健颜色。”

枸杞子　味甜。补胃。出甘州者良。

蚺蛇胆　苦寒小毒。治心腹患痛，目肿。散血，杖伤圣药。肉，治风癣疮疥。

金狗脊　即赤蕨根，形如狗脊，毛如狗毛，有黄黑之别。能止诸疮血出，治顽痹，黑色者杀虫更效。

箭头风　，花如箭镞，如四肢骨节痛，煎水薰洗即愈。

桂皮　辛热，小毒。通血脉，利心腹冷痛。有桂皮、桂心、桂枝三样，下药亦分三等用，惟武宣之地多生焉。

草属

断肠草　一名“胡蔓” ，又名野葛，叶似柳而大，蔓生山野丛草中，开黄花，羊食其苗即肥，若人食之，一叶下咽即死，急以羊血灌之即生。南乡村民服此毒图赖，曾奉上司明禁，连根芟刈去，未几复蔓。

刀创草　，细叶黄花，人被刀伤，杵烂敷之即愈。芭芒草　，叶如甘蔗而长，秋放花如芦，土人盖结茅屋，尝刈而用之，以代竹芭。

长命　一名“龙骨。” 叶团厚，花黄色，经年不枯，俗曰“龙骨浆。”

扶留　俗名蒌。《吴录·地理志》：“藤绿始生，味辛，合石灰以食槟榔，能除瘴气。有三种：一名北扶留，其根香美；一名南扶留，亦曰荜茇。扶留藤似木防，以扶留、槟榔所生，相去甚远，为物甚异而相成。” 《广州记》：“即蒟也。用叶作酱，其味香美。汉武帝遂取牂牁越乌是也。”

《果草　：原本》有二种，其果至大者，叶略尖，不堪入药；果小如指顶者，叶圆，花梗有软刺，可治牙痛、酒刺。

刀枪　细叶花黄，止金枪血。

《闷陀罗　》，食之则令人颠迷。

《苦地胆　叶》，可贴热毒疮。

《狼鸡草　》：取覆墙，能耐久。

《香根　》此草可浸酒，以汁作饼亦香美。

《鸡母　》，此草涂箭，射禽兽，立死。

火旺　，此草毒鱼立死。

木属

楠　有细叶、大叶、金钗、香紫、臭粪、黄楠数种。铁力　一名“石盐” ，一名“铁棱” ，木力如铁，文理天然，可作栋梁。

桄榔　：木极高耸无枝，一叶一节，皮实心虚，文理黑白相间，绝似槟榔而小。《长公纪异》：“桄榔须用以缚船系物。”

榕　：有二种，一种无垂丝，一种枝上复垂丝，入地生根，树高大，可荫亩许，苍郁耐久。取极小者，盘制精巧，以充盆景。

银木　叶为靛染蓝、青二色布，别名曰“树蓝木” ，俗名“亚笔木” ，类榕而矮小，实垂如笔管，质理文细，可供镂板之用。

杉木　类松，茎直而叶附枝生。

木棉　花名“攀枝絮” ，可为卧褥，树极高大，无患子　，其子可以去垢，俗名“苦珠” ，其木用为棒、为符、为器，可厌百鬼。

《谷沙木　》，叶可包糯饭作酱。

桂木　纹亦细，可为栋。大方山出兵焚，砍伐殆尽。

倒鳞木　。亦可作棺椁料用。

黄连木　作棺椁坚久。出土司泗城。田州漆木　，取其胶汁为漆。

谷木　一名楮，叶类葡萄而毛，实如杨梅。剥皮捣纸，洁白光泽，皮有白汁，名构胶。今用粘金箔。古法粘经书，以楮汁和白芨飞过，面调糊，永不解脱。其木朽腐后，即生菌耳，味美。

秋风　生山林谿谷中，材与梓相类。秋风动后，生子如指大，故以为名。子数十成丸，味酸甘，堪食。《相传》木质入土，岁久如生，故民间外椁多用之。

竹属

油梧竹　《南方草木状》曰：“油梧竹，吏民家种之。”

长三、四尺，围一尺八寸九分。作屋柱，出交趾凤尾竹　，纤叶翠枝，可供清玩。石池中栽瓦竹　，可代椽用。

《慈浮竹　》二，竹一仰一俯，可以代瓦。

猫竹　：《方言》谓之茅竹，大者可屋，嫩者可纸。人面竹　枝叶一如筋竹，节密而似人面形。生产甚奇，令人可爱。

羽属

《山鹕　》，腮白，背黄，腹蓝，项黑，鼻有缨，能为百鸟语，雄者善斗。

山凤　，色俱五彩，传闻其雌好与猿交。有卵，雄者以木枝杂桃胶封其雌于巢窍以饲之，待卵壳嗅其气为己子，乃发封。若猿种则窒之而死。红豆　似三爪而稍大，赤翅黄足，易驯，鸣声甚可爱。

《三爪　》：微小于鹑，足止三爪，故名。

鹯　击小鸟以食

鶤鸡　：大如灰，鹤丹颈。《穆天子传》：“鶤鹏飞八百里。”

鸃　即雉鸡也，利距善斗，光色鲜明，五色炫燿。

《长鸣鸡　》，《师古》曰：“鸡之鸣声长者。”

白鹇　，形似雉，白质黑章，尾长，嘴纯丹，最为佳美。性亦难驯。

鹧鸪　畏霜冷，早晚稀出，宿则以草覆其身。乌凤　，形似凤，色黑如鸡，腹淡红，赤喙，红冠、赤脚。

蓬鹅　：似鹅而大，喙长有尺，颈有囊，可容斗米，放出水中，伺鱼而食之。

毛属

山猪　：形似家猪，雄多力，有二牙，长六七寸，触物无不摧折，皮极多脂。《虞衡志》：“岭南懒妇，似山猪而小，善害田禾，惟以机轴纺织之器置田侧，则不敢近。”

竹鼠　：生大竹中，味美而肥。

《飞鼠　》类蝠而略大，好食果实。

鳞属

草鱼　即鱼爱食苗，故名荷叶鱼，　形似荷叶，味极佳。

鳙鱼　似鲢。首大而尾小。鳜鱼　小鱼。《尔雅》曰：“鳜鯞。” 俗曰“鱼奴。”

塘虱　头方扁，无鳞味亦美。

蜡锥　，如鳝，背有刺，长尺馀，可食。

鲨鱼　：今吹沙小鱼，性喜沙而善沉，常于沙中行伏。

蜮鱼　：背有刺，似蛇，长尺馀，可食，能含沙射人影。

虫属

蛇　春出冬蛰，其舌双，其耳聋，其听以目。其蟠向壬。其毒在涎，其珠在口，有牙无齿。皮类解蜕，交则雄入雌腹，交已退出。畏葛与雄黄、鹤、孔雀、蜈蚣、鹅粪。误触莴苣，目即昏，炙以桑柴，其足立见。种类不一，有蚺蛇。《北户录》曰：“以妇人衣投之，取葛藤掷之，蛇蟠不起。因系以葛，任人牵拽。” 诸蛇独蚺，长大特异，皮具五采，胆疗折伤。又有鸟梢蛇、青梢蛇二种，可愈瘫疯。桅杆蛇、量人蛇、鸡冠蛇、簸箕押、黄喉蛇、藤蛇、寇蛇、菜花蛇、箭干蛇、白颈蛇、鳖胸蛇、笋箨蛇、寸白蛇、七寸锦蝮蛇，俱极毒，能杀人。又有青竹、标目、瞎缰树等蛇，尤毒。又有水蛇，性食鱼，裂腹生子。

山蜞　，出深山中，飞而吮人之耳，人不觉，以无患子浆敷之，始愈。

《蛇嘶　》乃小蛇，长者不过五尺，人取以供山鹕之食。

虿　恶蜂种类，刺毒伤人。

石蜦　性热，类虾蟆，可食，去风。